**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL ATSTOVAVIMO VIETOS VALDŽIAI PLUNGĖS RAJONO SAVIVALDYBĖS VIETOS VEIKLOS GRUPĖJE IR VIETOS VEIKLOS GRUPĖS VALDYBOJE**

2023 m. kovo 30 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Vietos plėtros strategijų, įgyvendinamų bendruomenių inicijuotos vietos plėtros būdu, įgyvendinimo taisyklėmis, patvirtintomis Lietuvos Respublikos žemės ūkio ministro 2023 m. sausio 6 d. įsakymu Nr. 3D-4 „Dėl Vietos plėtros strategijų, įgyvendinamų bendruomenių inicijuotos vietos plėtros būdu, įgyvendinimo taisyklių patvirtinimo“, Plungės rajono savivaldybės taryba nusprendžia:

1. Deleguoti į Plungės rajono savivaldybės vietos veiklos grupę ir vietos veiklos grupės valdybą atstovauti vietos valdžią:
   1. ...
   2. ...
   3. ...

2. Pripažinti netekusiu galios Plungės rajono savivaldybės tarybos 2022 m. gegužės 26 d. sprendimą Nr. T1-135 „Dėl atstovavimo vietos valdžiai Plungės rajono savivaldybės vietos veiklos grupėje ir vietos veiklos grupės valdyboje“.

Savivaldybės meras

SUDERINTA:

Administracijos direktorius Mindaugas Kaunas

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė

Strateginio planavimo ir investicijų skyriaus vedėja Žaneta Vaitkuvienė

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL ATSTOVAVIMO VIETOS VALDŽIAI PLUNGĖS RAJONO SAVIVALDYBĖS VIETOS VEIKLOS GRUPĖJE IR VIETOS VEIKLOS GRUPĖS VALDYBOJE“**

2023 m. kovo 15 d.

Plungė

1. **Parengto teisės akto projekto tikslai, uždaviniai, problemos esmė.**

Asociacija Plungės rajono savivaldybės vietos veiklos grupė (toliau – VVG) yra savanoriška organizacija, veikianti Plungės rajono savivaldybės teritorijoje, sudaryta bendriems narių poreikiams ir tikslams įgyvendinti. Plungės rajono savivaldybės VVG įsteigta 2004 m. liepos 22 d., atsižvelgiant į visus LEADER principus: skirtingų partnerių bendradarbiavimo arba partnerystės; iniciatyvos „iš apačios į viršų“ įgyvendinimo; teritorinio vientisumo; integruoto požiūrio; strateginio planavimo.

Pagrindinė VVG idėja ir siekiamybė – skatinti kaimo gyventojus prisidėti prie Plungės r. kaimo vietovių gyvenimo kokybės gerinimo.

Vadovaujantis Vietos plėtros strategijų, įgyvendinamų bendruomenių inicijuotos vietos plėtros būdu, įgyvendinimo taisyklėmis, patvirtintomis Lietuvos Respublikos žemės ūkio ministro 2023 m. sausio 6 d. įsakymu Nr. 3D-4 „Dėl Vietos plėtros strategijų, įgyvendinamų bendruomenių inicijuotos vietos plėtros būdu, įgyvendinimo taisyklių patvirtinimo“ 12.4.3 papunkčiu, viešojo administravimo institucijų ar įstaigų atstovai gali sudaryti ne daugiau nei 20 proc. VVG kolegialaus valdymo organo narių: „12.4.3. viešojo administravimo institucijas ar įstaigas atstovaujantis asmuo (vietos valdžios atstovas) – VVG teritorijoje veikiančios savivaldybės, kuri yra VVG narė, mero ar tarybos paskirtas rinkti į kolegialaus valdymo organą asmuo, taip pat tos savivaldybės valdomos įmonės, administravimo subjekto ar kitos VVG teritorijoje veikiančios valstybės įstaigos, organizacijos, kurios atlieka viešojo administravimo funkciją ir (arba) teikia viešąsias paslaugas ir yra VVG narės, atstovas (išskyrus savivaldybės politikus ir politinio (asmeninio) pasitikėjimo valstybės tarnautojus), kurių dalyvavimo kolegialaus VVG valdymo organo veikloje tikslas – atstovauti viešąjį interesą. Viešojo administravimo institucijų ar įstaigų atstovai gali sudaryti ne daugiau nei 20 proc. VVG kolegialaus valdymo organo narių;“.

Siūloma deleguoti į Plungės rajono savivaldybės VVG ir VVG valdybą:

1. ....

2. ....

3. ...

1. **Kaip šiuo metu yra sprendžiami projekte aptarti klausimai.**

Vadovaujantis Plungės rajono savivaldybės tarybos 2022 m. gegužės 26 d. sprendimu Nr. T1-135 „Dėl atstovavimo vietos valdžiai Plungės rajono savivaldybės vietos veiklos grupėje ir vietos veiklos grupės valdyboje“ vietos valdžios interesus Plungės rajono savivaldybės vietos veiklos grupėje ir vietos veiklos grupės valdyboje, atstovauja šie asmenys:

1. Regimantas Kavaliauskas, Alsėdžių Stanislovo Narutavičiaus gimnazijos direktorius;

2. Martynas Stančikas, Žlibinų seniūnas;

3. Robertas Šimkus, Platelių seniūnas;

4. Žaneta Vaitkuvienė, Strateginio planavimo ir investicijų skyriaus vedėja.

**3. Kodėl būtina priimti sprendimą, kokių pozityvių rezultatų laukiama.**

Vadovaujantis Vietos plėtros strategijų, įgyvendinamų bendruomenių inicijuotos vietos plėtros būdu, įgyvendinimo taisyklėmis, patvirtintomis Lietuvos Respublikos žemės ūkio ministro 2023 m. sausio 6 d. įsakymu Nr. 3D-4 „Dėl Vietos plėtros strategijų, įgyvendinamų bendruomenių inicijuotos vietos plėtros būdu, įgyvendinimo taisyklių patvirtinimo“ 12.4.3 papunkčiu, viešojo administravimo institucijų ar įstaigų atstovai gali sudaryti ne daugiau nei 20 proc. VVG kolegialaus valdymo organo narių, vietoje anksčiau buvusių 30 proc.

**4. Siūlomos teisinio reguliavimo nuostatos. -**

1. **Pateikti skaičiavimus, išlaidų sąmatas, nurodyti finansavimo šaltinius.** -

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Pripažinti netekusiu galios Plungės rajono savivaldybės tarybos 2022 m. gegužės 26 d. sprendimą Nr. T1-135 „Dėl atstovavimo vietos valdžiai Plungės rajono savivaldybės vietos veiklos grupėje ir vietos veiklos grupės valdyboje“.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Nėra.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės vietos veiklos grupės iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Plungės rajono savivaldybės vietos veiklos grupei.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Plungės rajono savivaldybės vietos veiklos grupės 2023 m. kovo 14 d. raštas Nr. 14/1 „Dėl atstovavimo Plungės rajono savivaldybės vietos veiklos grupėje“, 1 lapas.

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Sudaromos sąlygos efektyviai planuoti ir įsisavinti „Leader“ programos lėšas* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Sudaromos sąlygos kokybiškai atstovauti Plungės rajono vešiesiems interesams* | *Nenumatoma* |
| *Teisinei sistemai* | *Nenumatoma* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Valdymas „iš apačios į viršų“ užtikrina kokybiškesnį vietos problemų sprendimo būdą rajono kaimo vietovėse* | *Nenumatoma* |
| *Regiono plėtrai* | *Įgyvendinant „Leader“ projektus siekiama regiono netolygumų išlyginimo* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Strateginio planavimo ir investicijų

skyriaus vedėja Žaneta Vaitkuvienė