**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2023 M. SAUSIO 26 D. SPRENDIMO NR. T1-23 „DĖL VALSTYBĖS NEKILNOJAMOJO TURTO (HIDROTECHNINIŲ STATINIŲ) PERĖMIMO PLUNGĖS RAJONO SAVIVALDYBĖS NUOSAVYBĖN IR ŠIO TURTO PERDAVIMO PLUNGĖS RAJONO SAVIVALDYBĖS ADMINISTRACIJAI VALDYTI, NAUDOTI IR DISPONUOTI PATIKĖJIMO TEISE“ PAKEITIMO**

2023 m. kovo 30 d. Nr. T1-

Plungė

Plungės rajono savivaldybės taryba n u s p r e n d ž i a:

Papildyti Plungės rajono savivaldybės tarybos 2023 m. sausio 26 d. sprendimą Nr. T1-23 „Dėl valstybės nekilnojamojo turto (hidrotechninių statinių) perėmimo Plungės rajono savivaldybės nuosavybėn ir šio turto perdavimo Plungės rajono savivaldybės administracijai valdyti, naudoti ir disponuoti patikėjimo teise“ 3 punktu, jį išdėstant taip:

„3. Įgalioti Plungės rajono savivaldybės merą, o jo nesant Savivaldybės mero pavaduotoją, pasirašyti sprendimo priede nurodyto turto perdavimo ir priėmimo aktus.“

Savivaldybės meras

SUDERINTA:

Administracijos direktorius Mindaugas Kaunas

Turto skyriaus vedėja Živilė Bieliauskienė

Protokolo skyriaus kalbos tvarkytoja Simona Grigalauskaitė

Juridinio ir personalo administravimo vedėjas Vytautas Tumas

Sprendimą rengė Turto skyriaus vyr. specialistė Lina Miknienė

**TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2023 M. SAUSIO 26 D. SPRENDIMO NR. T1-23 „DĖL VALSTYBĖS NEKILNOJAMOJO TURTO (HIDROTECHNINIŲ STATINIŲ) PERĖMIMO PLUNGĖS RAJONO SAVIVALDYBĖS NUOSAVYBĖN IR ŠIO TURTO PERDAVIMO PLUNGĖS RAJONO SAVIVALDYBĖS ADMINISTRACIJAI VALDYTI, NAUDOTI IR DISPONUOTI PATIKĖJIMO TEISE“ PAKEITIMO“**

2023 m. kovo 1 d.

Plungė

**1. Parengto teisės akto projekto tikslai, uždaviniai, problemos esmė.** Šis Plungės rajono savivaldybės tarybos sprendimo projektas teikiamas siekiant suteikti įgaliojimą Savivaldybės merui, kad būtų galima priregistruoti patikėjimo teisę Savivaldybės administracijai, Savivaldybei nuosavybės teise priklausančiam nekilnojamam turtui (hidrotechniniams statiniams) Nekilnojamojo turto registre.

**2. Kaip šiuo metu yra sprendžiami projekte aptarti klausimai.** Savivaldybės administracija atliko hidrotechninių statinių kadastrinius matavimus ir priregistravo nuosavybę Savivaldybei, bet norint įregistruoti patikėjimo teisę Savivaldybės administracijai, pagal LR Valstybės ir savivaldybių turto valdymo, naudojimo ir disponavimo juo įstatymo 12 straipsnio 4 dalimi, kuris teigia, jog „Patikėjimo teisė į perduodamą savivaldybės turtą atsiranda nuo turto perdavimo patikėjimo teisės subjektui (patikėtiniui) ir turto perdavimo–priėmimo akto pasirašymo“, reikalinga Savivaldybės tarybai suteikti Savivaldybės merui, o jam nesant jo pavaduotojui, įgaliojimą pasirašyti perdavimo ir priėmimo aktus.

**3. Kodėl būtina priimti sprendimą, kokių pozityvių rezultatų laukiama.**

Priėmus šį sprendimą, bus galima įregistruoti patikėjimo teisę Savivaldybės administracijai, nes dabar, pateikus prašymą VĮ Registrų centrui, gautas atsakymas, kad nėra teisinio pagrindo registruoti patikėjimo teisę.

**Siūlomos teisinio reguliavimo nuostatos.** Siūloma:

3. Įgalioti Plungės rajono savivaldybės merą, o jo nesant Plungės rajono savivaldybės mero pavaduotoją, pasirašyti sprendimo priede nurodyto turto perdavimo ir priėmimo aktus.

**5. Pateikti skaičiavimus, išlaidų sąmatas, nurodyti finansavimo šaltinius.** VĮ Registrų centras registravimą Nekilnojamojo turto registre atlieka neatlygintinai.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės nėra, korupcijos vertinimas neatliekamas**.**

**8. Nurodyti, kieno iniciatyva sprendimo projektas yra parengtas.** Turto skyriaus iniciatyva,siekiant priregistruoti patikėjimo teisę.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Supažindinti visas Plungės r. sav. seniūnijas.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Duomenų tikslumas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vyr. specialistė Lina Miknienė